# iPad

|  |
| --- |
|  |
| Распрацоўшчык | Apple |
| Вытворца | Foxconn для Apple |
| Тып | Планшэтны медыя плэер/ПК |
| Дата выхаду | **Мадэль з Wi-Fi (ЗША):** 3 красавіка 2010 **Мадэль з Wi-Fi+3G (ЗША):** 30 красавіка 2010 **Абедзве мадэлі (міжнародныя):** 28 мая 2010 |
| Аперацыйная сістэма | Apple iOS 5.1 — з 7 сакавіка 2012 год |
| Сілкаванне |
Перазараджваемы незамяняльны Літый-палімерны акумулятар; |
| ЦП | **iPad**: 1 GHz Apple A4 **iPad 2**: 1 GHz двух'ядзерны Apple A5 **The new iPad**: A5X двух'ядзерны; верагодна 1 ГГц. |
| Сталая памяць | Флэш-памяць 16, 32, і 64 GB |
| Аператыўная памяць | **iPad**: 256 МБ DDR SDRAM, **iPad 2**: 512 МБ LPDDR2,
 **The new iPad**: верагодна, 1024 МБ. |
| Дысплей |
1024×768 пікселяў, XGA, 132 ppi, Суадносіны бакоў экрана 4:3, Святлодыёдная падсвятленне, IPS LCD дысплей, 9,7 *(дыяганаль),*
**The new iPad**: 2048x1536 пікселяў |
| Увод |
Сэнсарны экран з падтрымкай Мультытач, Гарнітура, Акселерометр, лічбавы компас, гіраскоп (iPad 2) |
| Камера | **iPad**: не **iPad 2**: ёсць (франтальная (0.3 Mpx) і задняя (0.9 Mpx)), здымка 720p відэа |
| Інтэрфейсы | Wi-Fi (802.11a/b/g/n), Bluetooth 2.1+EDR, **Wi-Fi+3G мадэль таксама ўключае:** A-GPS, Micro-sim slot, Quad-band, GPRS/EDGE, Tri-band UMTS HSDPA |
| Анлайн-сэрвіс | iTunes Store, App Store, MobileMe, iBookstore |
| Памеры |
9.56 in (24.3 cm) (h)
7.47 in (19.0 cm) (w)
0.5 in (1.3 cm) (d) |
| Вага | **Wi-Fi model:** 1.5 lb (680 g) **Wi-Fi+3G:** 1.6 lb (730 g) |
| Related articles |
iPod touch, iPhone |
| Сайт |
apple.com/ipad |
|  Медыяфайлы на Вікісховішчы |

**iPad** — планшэтны камп’ютар, які выпускаецца кампаніяй Apple. Першая версія планшэта была прадстаўлена на прэзентацыі ў Сан-Францыска Стывам Джобсам 27 студзеня 2010 года. Старт продажаў адбыўся ў Нью-Ёрку на Пятай авеню 3 красавіка 2010 года. 2 сакавіка 2011 года публіцы была прадстаўлена мадэль другога пакалення — iPad 2, з палепшанымі характарыстыкамі. 7 сакавіка 2012 года публіцы была прадстаўлена мадэль трэцяга пакалення пад назвай «The new iPad». Яна павінна з’явіцца ў продажы ў ЗША з 16 сакавіка, затым пазней яшчэ ў дзесяці краінах.

Apple iPad з’яўляецца класічным прыкладам планшэтных камп’ютараў і прынцыпова адрозніваецца ад персанальных камп’ютараў. Шматлікія аналітыкі адносяць планшэты да прылад посткамп’ютарнай эпохі, якія з’яўляюцца больш простымі і зразумелымі, чым звыклыя персанальныя камп’ютары і з часам могуць выцесніць ПК з ІТ-рынка.

>
> На прэзентацыі інтэрнэт-планшэта Apple iPad 2 Стыў Джобс сказаў: «… Тэхналогіі неаддзельныя ад гуманітарных навук — і гэта сцвярджэнне як ніколі справядліва для **прылад посткамп’ютарнай эпохі**. Канкурэнты спрабуюць намацаць аптымальны баланс у новых мадэлях персанальных камп’ютараў. Гэта не той шлях, які выбірае Apple — насамрэч, будучыня за **посткамп’ютарнымі прыладамі**, якія прасцей і зразумелей звыклых PC».
>
>
>

## Пастаўшчыкі кампанентаў

Сярод пастаўшчыкоў кампанентаў для новай прылады называліся кампаніі LG і Chimei Innolux Corp., якія з’яўляюцца асноўнымі вытворцамі дысплеяў (10 млн штук), а таксама Samsung, з якой складзены кантракт на пастаўку дадатковых 3 млн экранаў. Апошняя, акрамя таго, магчыма, з’яўляецца вытворцам працэсара. Зборкай прылады займаецца тайванская Hon Hai Precision Industry Co. (Foxconn).

## Кошт і пачатак паставак

Кошт мадэляў iPad у ЗША:

|  | 16GB | 32GB | 64GB |
| --- | --- | --- | --- |
| Wi-Fi | $499 | $599 | $699 |
| Wi-Fi + 3G + GPS | $629 | $729 | $829 |

У ЗША продажы планшэта iPad з Wi-Fi пачаліся 3 красавіка 2010 года. Продажы iPad з Wi-Fi і 3G стартавалі пазней — мадэлі з’явіліся на прылаўках 30 красавіка 2010 года (у ЗША).

Пачатак міжнародных продажаў iPad (у Аўстраліі, Канадзе, Францыі, Германіі, Італіі, Японіі, Іспаніі, Швейцарыі і Вялікабрытаніі) адбыўся 28 мая 2010 года. Таксама кампанія заявіла, што плануе пачаць продажы планшэтнага камп’ютара ў Аўстрыі, Бельгіі, Ганконгу, Ірландыі, Люксембургу, Мексіцы, Нідэрландах, Новай Зеландыі і Сінгапуры ў ліпені.

Кошт мадэляў iPad для міжнароднага продажу:

|  | 16GB | 32GB | 64GB |
| --- | --- | --- | --- |
| Wi-Fi | €479 Europe, £429 U.K., $549 Canadian, $629 Australian | €579 Europe, £499 U.K., $649 Canadian, $759 Australian | €679 Europe, £599 U.K., $749 Canadian, $879 Australian |
| Wi-Fi + 3G + GPS | €579 Europe, £529 U.K., $679 Canadian, $799 Australian | €679 Europe, £599 U.K., $779 Canadian, $928 Australian | €779 Europe, £699 U.K., $879 Canadian, $1,049 Australian |

## Асаблівасці

У мадэлях iPad Wi-Fi+3G прысутнічае модуль GPS-прыёмніка, які можа працаваць як у аўтаномным рэжыме, так і ў рэжыме A-GPS. Акрамя таго, замест звычайнай SIM-карты выкарыстоўваецца карта фармату Micro-SIM.

Адмыслова для iPad выпушчаны адаптаваны офісны пакет iWork і адкрыты новы аддзел у iTunes Store, даступны праз сістэмны дадатак App Store.

## Гл. таксама

* Планшэтны камп’ютар
* Электронны чытальнік
* Сенсарны экран
* Мультытач
* iPhone
* IPad 2

## Зноскі

## Спасылкі

* Афіцыйны сайт Apple iPad  (англ.)
* Відэазапіс прэзентацыі iPad  (англ.)